Літаральна нядаўна ў расійскім Навасібірску дзяўчына запрасіла да сябе ў госці на здымную кватэру якраз такога інтэрнэт-знаёмага. Той прыйшоў з сябрам, да самой гераіні таксама завітала прыяцелька. Але рамантычнай вячэры не атрымалася — замест кветак новыя знаёмыя прынеслі з сабой халодную зброю і пад пагрозамі вынеслі з кватэры каштоўныя рэчы. Кавалераў у хуткім часе затрымалі, аднак асадак, як той казаў, застаўся. У ЗША жыхар Канзаса шэсць дзён утрымліваў у няволі і збіваў дзяўчыну, з якой пазнаёміўся праз Tіnder. Цяпер яму пагражае 32 гады пазбаўлення волі. Зразумела, часам здараюцца і станоўчыя сюрпрызы, як у яшчэ аднаго амерыканскага хлопца, на спатканне з якім пасля знаёмства ў тым жа сервісе прыйшла... знакамітая актрыса. Але гэта, хутчэй, выключэнне з правілаў.